पीएम मोदी द्वारा एक रैली के दौरान उनकी मां को लेकर किए गए बयान पर वह भावुक हो गए। राहुल गांधी ने पीएम मोदी की उस टिप्पणी पर भी जवाब दिया जिसमें उन्होंने कहा था कि राहुल बिना कागज के 15 मिनट तक अपनी सरकार की उपलब्धियां पढ़कर दिखाएं, इसके लिए वह अपनी मां की भाषा(इटेलियन) भी बोल सकते हैं। इस पर जवाब देते हुए राहुल ने कहा, 'मेरी मां इटैलियन हैं, लेकिन उन्होंने जिंदगी का बड़ा हिस्सा भारत में गुजारा है। वो कई भारतीयों से ज्यादा भारतीय हैं। मेरी मां ने देश के लिए बहुत कुछ त्याग किया है और काफी कुछ सहा भी है। अगर पीएम मोदी को मेरे ऊपर ऐसे कमेंट करने से खुशी मिलती है, तो वो करते रहें।'